CELEX: 52011PC0720
Language: lv
Date: 2011-11-10
Title: Priekšlikums PADOMES LĒMUMS par nostāju, kas Eiropas Savienības vārdā paužama Pasaules Tirdzniecības organizācijas attiecīgajās instancēs par Krievijas Federācijas iestāšanos Pasaules Tirdzniecības organizācijā

|

52011PC0720

Priekšlikums PADOMES LĒMUMS par nostāju, kas Eiropas Savienības vārdā paužama Pasaules Tirdzniecības organizācijas attiecīgajās instancēs par Krievijas Federācijas iestāšanos Pasaules Tirdzniecības organizācijā  /* COM/2011/0720 galīgā redakcija - 2011/0320 (NLE) */  

	PASKAIDROJUMA RAKSTS1. PRIEKŠLIKUMA KONTEKSTSPārskats par nosacījumiem attiecībā uz Krievijas Federācijas iestāšanos PTOI. IEVADSPasaules Tirdzniecības organizācijas (PTO) dalībvalstu un Krievijas Federācijas sarunas par nolīguma nosacījumiem, saskaņā ar kuriem Krievijas Federācija var iestāties organizācijā, ir nobeiguma posmā. Tas panākts pēc 18 gadu ilgām sarunām, kas sākās 1993. gadā, kad Krievijas Federācija iesniedza pieteikumu par iestāšanos PTO. Patlaban, pirms ES var oficiāli atbalstīt Krievijas Federācijas iestāšanos PTO, ar Padomes lēmumu jāapstiprina Krievijas Federācijas iestāšanās nosacījumi.Turpmāk dokumentā ir izklāstīts iestāšanās nosacījumu kopsavilkums.II. KRIEVIJAS FEDERĀCIJAS IESTĀŠANĀS PTO NOSACĪJUMU KOPSAVILKUMS PA NOZARĒMImporta tarifiKrievijas Federācijas vidējā galīgā saistošā likme kopumā ir 7,6 %.Vidējā galīgā saistošā likme rūpniecības precēm ir 7,9 %, taču dažādās nozarēs tā atšķiras, piemēram, Informācijas tehnoloģiju nolīguma (ITN) produktiem nodokļi netiek piemēroti, dažās nozarēs — farmācijas izstrādājumi un medicīniskas iekārtas (4,3 %), lauksaimniecības iekārtas (4,6 %), apavi (5 %), ķīmiskās vielas un būviekārtas (5,2 %) — ir zemas vidējās likmes, savukārt citās nozarēs — stikla ražošana (11,1 %) un keramika (12,2 %) — ir augstas vidējās likmes.2010. gada tirdzniecības statistikas dati liecina, ka ķīmisko vielu, mašīnu un transportlīdzekļu ražošana ir trīs galvenās rūpniecības nozares, kas veido vairāk nekā 60 % no kopējā ES eksporta uz Krieviju. Šajās nozarēs vidējā galīgā saistošā likme svārstās no 5,3 % (ķīmiskās vielas) līdz 6,5 % (mašīnas un ierīces) un 9,2 % (transportlīdzekļi un to rezerves daļas).Vidējā galīgā saistošā likme, kas aprēķināta lauksaimniecības precēm, ir 11,5 %, nosakot augstāko vidējo likmi rīsiem (20 %), piena produktiem (14,6 %) un augu eļļām (11,4 %).Iestāšanās brīdī 6992 tarifa pozīcijas no 11 327 pozīcijām Krievijas Federācijas preču sarakstā nesasniegs galīgo saistošo likmi, līdz ar to attiecībā uz tām tiks piešķirts īstenošanas laikposms. Pēc Krievijas Federācijas iestāšanās PTO garākais īstenošanas laikposms ir paredzēts attiecībā uz transportlīdzekļiem (7 gadi), kā arī konkrētām ķīmiskām vielām un mēbelēm (6 gadi).Minētie tarifu vidējie saistošie līmeņi ir ļoti saprātīgi, jo īpaši salīdzinot ar pašreizējo vidējo saistošo likmi vai pat ar likmēm, kas tiek piemērotas citām BRIC [Brazīlija, Krievija, Indija un Ķīna] valstīm. Piemēram, Ķīnas galīgā saistošā likme rūpniecības precēm ir 10 % (vidējā piemērotā likme — 8,7 %), Brazīlijas — 31,4 % (vidējā piemērotā likme — 14,1 %) un Indijas — 48,5 % (vidējā piemērotā likme — 10,1 %). Lauksaimniecības jomā Ķīnas vidējā likme ir aprēķināta 15,6 % apmērā, bet Indijas — 31,8 % apmērā.Eksporta tarifiKrievijas Federācijas preču sarakstā ir iekļautas saistošas eksporta tarifa koncesijas un saistības, ņemot vērā produktu, jo īpaši izejvielu, tostarp zivju un jūras velšu, sēklu, minerālproduktu un ķīmisko produktu, naftas un gāzes produktu, metālu rūdu un lūžņu, plastmasas, jēlādu un ādu, kokmateriālu, celulozes, papīra, kā arī dārgakmeņu un pusdārgakmeņu, plašo klāstu.PakalpojumiKrievijas Federācijas īpašo saistību saraksts attiecībā uz pakalpojumiem ir ļoti apmierinošs; tas nodrošina Eiropas pakalpojumu sniedzējiem būtiskas tirgus iespējas. Krievija uzņemsies saistības attiecībā uz piekļuvi tirgum un valsts režīmu daudzās pakalpojumu nozarēs, tostarp profesionālo pakalpojumu, datorpakalpojumu un citu uzņēmējdarbības pakalpojumu, būvniecības, pasta un kurjerpasta pakalpojumu, telekomunikāciju, ziņu aģentūru pakalpojumu, transporta, sadales, vides, finanšu (apdrošināšanas, banku un vērtspapīru pakalpojumu), tūrisma un ar ceļošanu saistīto pakalpojumu jomā. Krievija uzņēmās arī saistības attiecībā uz fiziskām personām, kas sniedz pakalpojumus un tiek pārvietotas viena uzņēmuma robežās, un attiecībā uz viesdarbiniekiem, tostarp viesdarbiniekiem, kuri iedibina komercdarbību.Saistības saskaņā ar protokoluPievienošanās procesa pēdējā un daudzpusējā posmā PTO dalībvalstis kopīgi centās nodrošināt Krievijas Federācijas un muitas savienības (kas pastāv starp Krievijas Federāciju, Kazahstānas Republiku un Baltkrievijas Republiku un kam Krievija ir nodevusi savu valsts reglamentējošo kompetenci) tirdzniecības normatīvo aktu, administratīvo procedūru un iestāžu principiālu atbilstību PTO noteikumiem un līgumiem, izklāstot attiecīgās saistības pievienošanās protokolā un darba grupas ziņojumā. Eiropas Savienībai īpaši būtiski ir turpmāk izklāstītie jautājumi.Tirdzniecības tiesībasKrievija apņēmās piemērot visus normatīvos aktus, kā arī veikt citus pasākumus, kas ietekmē preču importu vai eksportu, atbilstīgi attiecīgajiem PTO līguma noteikumiem, tostarp atbilstīgi Līguma par importa licencēšanas procedūrām un Vispārējās vienošanās par tarifiem un tirdzniecību (VVTT) attiecīgajiem noteikumiem. Īpaši attiecībā uz noteikumiem par alkoholisko dzērienu, farmācijas preču un šifrēšanas tehnoloģiju importu Krievija piekrita nepieprasīt importa vai darbības licences muitas deklarēšanas procedūru veikšanai. Turklāt visas atļaujas, kas izsniegtas pirms pilnvarošanas un licencēšanas prasību noteikšanas un kas neatbilst PTO līguma noteikumiem, ir anulējamas un nav izmantojamas pēc Krievijas iestāšanās PTO.Cenu politikaKrievija apņēmās gan pašlaik, gan turpmāk veikt preču un pakalpojumu cenu kontroli atbilstīgi PTO līgumam un apstiprināja, ka cenu kontroles pasākumi netiks izmantoti, lai nodrošinātu iekšzemes produkcijas aizsardzību vai kavētu Krievijas pakalpojumu saistību īstenošanu. Krievija attiecībā uz visu dzelzceļa transporta maksājumu piemērošanu apņēmās ne vēlāk kā līdz 2013. gada 1. jūlijam piemērot importa un eksporta režīmu, kas ir ne mazāk labvēlīgs kā tas, kuru nodrošina līdzīgiem, tieši konkurējošiem un aizstājamiem ražojumiem, ko pārvadā valsts iekšienē. Krievija attiecībā uz dabasgāzi piekrita nodrošināt, ka Krievijas Federācijā dabasgāzes ražotāji un izplatītāji darbojas, pamatojoties uz parastiem komerciāliem apsvērumiem, un, ņemot vērā to piegādes rūpnieciskajiem lietotājiem, atgūst savas izmaksas, tostarp investīcijas un transporta izdevumus, kā arī spēj gūt peļņu.Muitas procedūras un maksājumiKrievija attiecībā uz muitas vērtējumu apņēmās piemērot savus normatīvos aktus un praksi atbilstīgi PTO noteikumiem. Proti, Krievija neizmantos nevienu no minimālajām vērtībām, piemēram, salīdzināmās cenas vai fiksētas vērtējuma likmes, kas paredzētas muitai preču novērtēšanai. Krievija iesniedza pilnīgu tādu pasākumu sarakstu, kas attiecas uz to īpašo muitas kontroles punktu izraudzīšanos, kuri paredzēti konkrētu preču deklarēšanai, ievešanai vai izvešanai, un apņēmās, sākot no pievienošanās dienas, šos pasākumus atcelt, ja tie būs pretrunā PTO līgumam. Krievija apņēmās nodrošināt, ka muitas maksājumu, tostarp vispārējo muitas maksājumu, līmenis nepārsniegs sniegto pakalpojumu izmaksas. Visbeidzot Krievija attiecībā uz tranzīta procedūrām atbilstīgi PTO līgumam piemēros visus savus normatīvos aktus, kā arī veiks citus pasākumus, kas regulē preču (tostarp enerģijas) tranzītu, piemēram, tādus, kuri regulē tranzīta preču sauszemes, dzelzceļa un gaisa pārvadājumu maksājumus, kā arī jebkurus citus maksājumus un muitas maksājumus, kas noteikti tranzītam.Tirdzniecības tehniskie šķēršļi (TTŠ)Krievija apņēmās nodrošināt, ka visos Krievijas Federācijas teritorijā piemērotajos tehniskajos noteikumos, standartos un atbilstības novērtēšanas procedūrās tiek ievēroti PTO TTŠ nolīguma principi, tostarp pārredzamības, nediskriminēšanas un valsts režīma princips. Visiem Krievijā veiktajiem TTŠ pasākumiem, tostarp Eirāzijas Ekonomikas kopienas un muitas savienības kompetento iestāžu veiktajiem pasākumiem, jābūt saskaņā ar PTO līgumu.Sanitārie un fitosanitārie (SFS) pasākumiKrievija apņēmās izstrādāt un, sākot no iestāšanās dienas PTO, īstenot visus SFS pasākumus atbilstīgi PTO līgumam. Proti, SFS pasākumus īsteno tikai tiktāl, cik tas vajadzīgs, lai aizsargātu cilvēku, dzīvnieku vai augu dzīvību vai veselību, tie pamatojas uz zinātniskiem principiem, kā arī uz riska novērtējumu un uz starptautiskiem standartiem, pamatnostādnēm un ieteikumiem, ja tādi ir, tie neierobežo tirdzniecību vairāk, kā tas ir vajadzīgs, lai sasniegtu atbilstošo aizsardzības līmeni, kas tiek piemērots Krievijas Federācijā, un tajos iekļauj ekvivalences principu.Intelektuālā īpašuma tiesību tirdzniecības aspekti ( TRIPS )Krievija, sākot no iestāšanās dienas PTO, apņēmās bez pārejas perioda pilnībā piemērot PTO Intelektuālā īpašuma tiesību tirdzniecības aspektu [ Trade-related Aspects of Intellectual Property Rigths , TRIPS ] nolīguma noteikumus, tostarp īstenošanas noteikumus.III. IETEIKUMSIesniedzot Padomei apstiprināšanai nosacījumus par Krievijas Federācijas iestāšanos PTO, Komisija uzskata, ka šie nosacījumi ir līdzsvarots, bet vērienīgs tirgus atvēršanas un regulēšanas saistību kopums, kas nodrošinās ievērojamus ieguvumus ES, Krievijas Federācijai un tās PTO tirdzniecības partneriem.2011/0320 (NLE)PriekšlikumsPADOMES LĒMUMSpar nostāju, kas Eiropas Savienības vārdā paužama Pasaules Tirdzniecības organizācijas attiecīgajās instancēs par Krievijas Federācijas iestāšanos Pasaules Tirdzniecības organizācijāEIROPAS SAVIENĪBAS PADOME,ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu, 207. panta 4. punkta pirmo daļu saistībā ar 218. panta 9. punktu,ņemot vērā Eiropas Komisijas priekšlikumu,tā kā:(1) Krievijas Federācijas valdība 1993. gada jūnijā saskaņā ar Līguma par Pasaules Tirdzniecības organizācijas (PTO) izveidošanu XII pantu iesniedza pieteikumu par pievienošanos minētajam līgumam.(2) Lai panāktu vienošanos par pievienošanās nosacījumiem, kas būtu pieņemami Krievijas Federācijai un visām PTO dalībvalstīm, 1993. gada 16. un 17. jūnijā tika izveidota Krievijas Federācijas pievienošanās darba grupa.(3) Komisija Savienības vārdā apsprieda visaptverošas tirgus atvēršanas un citas regulējošas saistības, kuras uzņemas Krievijas Federācija, kuras atbilst Savienības prasībām un mērķiem un kuras ir saskaņā ar Krievijas Federācijas attīstības līmeni.(4) Tagad šīs saistības ir iekļautas protokolā par Krievijas Federācijas iestāšanos PTO.(5) Paredzams, ka iestāšanās PTO būs pozitīvs un ilgstošs ieguldījums Krievijas Federācijas ekonomisko reformu un ilgtspējīgas attīstības procesā.(6) Tāpēc šis iestāšanās protokols ir jāapstiprina.(7) PTO dibināšanas līguma XII pantā noteikts, ka par pievienošanās noteikumiem valstij, kas pievienojas, ir jāvienojas ar PTO, savukārt PTO Ministru konferencei jāapstiprina pievienošanās nosacījumi no PTO puses. PTO dibināšanas līguma IV panta 2. punktā noteikts, ka Ministru konferences sanāksmju starplaikā tās funkcijas pilda Vispārējā padome.(8) Tādējādi ir jānosaka Savienības vārdā paustā nostāja PTO attiecīgajās instancēs — PTO Ministru konferencē vai Vispārējā padomē,IR PIEŅĒMUSI ŠO LĒMUMU.Vienīgais pants1. Eiropas Savienība PTO attiecīgajās instancēs atbalsta Krievijas Federācijas iestāšanos PTO.2. Šis lēmums stājas spēkā tā pieņemšanas dienā.[Vietas nosaukums],Padomes vārdā —priekšsēdētājs